pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-จุติ ประกาศพร้อมร่วมแถลงนโยบายรัฐบาลสุดสัปดาห์นี้ ไม่หวั่นฝ่ายค้านซักฟอก เพราะกระทรวง พม. มุ่งเน้นทำประโยชน์ให้ประชาชนทุกคน ไม่แบ่งฝักแบ่งฝ่าย
วันอังคารที่ 23 กรกฎาคม 2562
จุติ ประกาศพร้อมร่วมแถลงนโยบายรัฐบาลสุดสัปดาห์นี้ ไม่หวั่นฝ่ายค้านซักฟอก เพราะกระทรวง พม. มุ่งเน้นทําประโยชน์ให้ประชาชนทุกคน ไม่แบ่งฝักแบ่งฝ่าย
จุติ ประกาศพร้อมร่วมแถลงนโยบายรัฐบาลสุดสัปดาห์นี้ ไม่หวั่นฝ่ายค้านซักฟอก เพราะกระทรวง พม. มุ่งเน้นทําประโยชน์ให้ประชาชนทุกคน ไม่แบ่งฝักแบ่งฝ่าย
วันที่ 22 ก.ค. 62 เวลา 09.15 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางเข้าปฏิบัติหน้าที่เป็นวันแรกในกระทรวงการพัฒนาสังคมและความมั่นคงของมนุษย์ (พม.) โดยเข้าสักการะสิ่งศักดิ์สิทธิ์ประจํากระทรวง พม. อาทิ องค์พระประชาบดี และศาลพลเรือเอกพระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรม เกรียงไกร เพื่อเป็นสิริมงคลในการทํางานเป็นวันแรกในตําแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) คณะผู้บริหารและข้าราชการกระทรวง พม. และอดีตสมาชิกสภาผู้แทนราษฎร จากนั้น เป็นประธานการประชุมผู้บริหารระดับสูง เพื่อรับฟังรายงานภารกิจและผลการดําเนินงานในภาพรวมของกระทรวง พม.
นายจุติ แถลงข่าวหลังจากประชุมร่วมกับผู้บริหารระดับสูงรวมเวลากว่า 2 ชั่วโมง ว่า ขอให้ข้าราชการกระทรวง พม. ได้เตรียมความพร้อมเรื่องข้อมูลเพื่อตอบคําถามนโยบายรัฐบาลในการแถลงต่อรัฐสภาในวันที่ 25 – 26 ก.ค. นี้ ด้วยข้อมูล ที่ถูกต้องที่สามารถชี้แจงได้ถูกประเด็น และเมื่อผู้สื่อข่าวถามว่า กลัวฝ่ายค้านซักฟอกหรือไม่ จึงตอบว่า ไม่กลัวการซักฟอกจากฝ่ายค้าน เพราะจะทํางานเพื่อประชาชนทุกคน และจะให้เกียรติสมาชิกสภาผู้แทนราษฎรทุกพรรค รวมทั้งสมาชิกรัฐสภา เพราะทุกท่านเป็นตัวแทนจากประชาชน
นายจุติ กล่าวต่อว่า นอกจากนี้ การจัดงบประมาณปี 2563 ได้มุ่งเน้นการของบประมาณเพิ่มขึ้น เนื่องจากภาระงานของกระทรวง พม. มีจํานวนมาก โดยเฉพาะด้านผู้สูงอายุ แม่ และเด็กเล็ก ตามนโยบายของรัฐบาลที่เพิ่มขึ้นตามจํานวนคน และจํานวนเงินที่จะได้รับ ซึ่งผู้สูงอายุในปัจจุบัน มีจํานวน 11.5 ล้านคน หากดําเนินการตามนโยบายหาเสียง จะต้องให้ เบี้ยยังชีพผู้สูงอายุ คนละ 1,000 บาท สําหรับทุกคนที่มีอายุ 60 ปีขึ้นไป ซึ่งได้ขอให้ ปลัด พม. ช่วยส่งข้อมูลโดยเร็ว รวมทั้งข้อมูลอื่นๆ จากทุกกรม เพื่อร่วมกันขับเคลื่อนงานและผลักดันให้เป็นจริง อีกทั้งที่ประชุมยังรายงานถึงการอุดหนุนค่าอาหารผู้สูงอายุ ซึ่งไม่เพียงพอที่ได้รับเพียงวันละ 57 บาท โดยจะขอเพิ่มการอุดหนุนให้มากขึ้นกว่าเดิม "
ทั้งนี้ ได้น้อมนําพระบรมราโชวาทของพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 4 ธันวาคม 2533 มอบให้กับข้าราชการกระทรวง พม. ทุกคน ที่ว่า "...ต่างคนต่างมีหน้าที่ แต่ก็ไม่ได้หมายความว่าเฉพาะหน้าที่นั้น เพราะว่าถ้าคนใดทําหน้าที่เฉพาะของตัว โดยไม่มองไม่แลคนอื่น งานก็ดําเนินไปไม่ได้ เพราะเหตุว่า...งานทุกงานจะต้องพาดพิงกันจะต้องเกี่ยวโยงกัน ฉะนั้นแต่ละคนต้องมีความรู้ถึงงานของผู้อื่นแล้วช่วยกันทํา...” และพระบรมราโชวาท ในพิธีพระราชทานปริญญาบัตรนักศึกษา มหาวิทยาลัยแม่โจ้ จังหวัดเชียงใหม่ วันที่ 10 กุมภาพันธ์ 2522 ที่ว่า "...การที่จะให้งานประสานกันนั้น มีหลักสําคัญอยู่ว่า ทุกฝ่ายจะต้องไม่แบ่งแยกกัน ไม่แย่งประโยชน์ ไม่แย่งความชอบกัน แต่ละฝ่ายแต่ละคนต้องทํางานด้วยความบริสุทธิ์ใจ มุ่งหวังผลสําเร็จในการงานเป็นใหญ่ยิ่งกว่าสิ่งอื่น...” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-กรมอนามัย ลงพื้นที่ “โรงภาพยนตร์” หลังผ่อนคลายระยะ 3 เข้มเว้นระยะห่างระหว่างบุคลคล–ที่นั่ง [กระทรวงสาธารณสุข]
วันอังคารที่ 9 มิถุนายน 2563
กรมอนามัย ลงพื้นที่ “โรงภาพยนตร์” หลังผ่อนคลายระยะ 3 เข้มเว้นระยะห่างระหว่างบุคลคล–ที่นั่ง [กระทรวงสาธารณสุข]
กรมอนามัย ลงพื้นที่ “โรงภาพยนตร์” หลังผ่อนคลายระยะ 3 เข้มเว้นระยะห่างระหว่างบุคลคล–ที่นั่ง
กรมอนามัย กระทรวงสาธารณสุข เยี่ยมชมกิจการโรงภาพยนตร์หลังได้รับการผ่อนคลายในระยะที่ 3 เน้นย้ํา เจ้าของสถานประกอบกิจการ พนักงานผู้ให้บริการ รวมถึงผู้ใช้บริการ ปฏิบัติตามคําแนะนําอย่างเคร่งครัด โดยเฉพาะการสวมหน้ากาก เว้นระยะห่างระหว่างบุคคลและที่นั่ง และล้างมือบ่อย ๆ เพื่อลดการแพร่กระจายของโรคโควิด 19
วันนี้ (8 มิถุนายน 2563) แพทย์หญิงพรรณพิมล วิปุลากร อธิบดีกรมอนามัย เปิดเผยภายหลังการเยี่ยมชมกิจการที่ได้รับการผ่อนคลายประเภทโรงภาพยนตร์ ณ เมเจอร์ ซีนีเพล็กซ์ รัชโยธิน กรุงเทพมหานคร ว่า โรงภาพยนตร์เป็นกิจการหนึ่งที่ได้รับการผ่อนคลายระยะที่ 3 โดยจํากัดจํานวนผู้ร่วมกิจกรรมไม่เกิน 200 คน เนื่องจากเป็นอาคารปิดที่มีระบบปรับอากาศ มีผู้รับชมจํานวนมาก จึงอาจก่อให้เกิดการแพร่กระจายของเชื้อโรคได้ ทั้งจากการสัมผัสระหว่างบุคคล หรือการสัมผัสจากอุปกรณ์ต่าง ๆเจ้าของสถานประกอบกิจการจึงต้องปฏิบัติตามคําแนะนําอย่างเคร่งครัด ดังนี้ 1) กําหนดจุดคัดกรองพนักงานและผู้ใช้บริการ บันทึกรายชื่อ เบอร์โทรศัพท์เคลื่อนที่ วันที่และเวลา หรือลงทะเบียนผ่านแพลตฟอร์ม “ไทยชนะ” เพื่อให้สามารถติดตามตัวได้ กรณีต้องมีการสอบสวนโรค 2) ให้พนักงานและผู้ใช้บริการ ต้องสวมหน้ากากผ้าหรือหน้ากากอนามัยตลอดเวลา และจัดให้มีอุปกรณ์ป้องกันตนเองที่จําเป็นสําหรับพนักงาน เช่น ถุงมือ แผ่นใสครอบหน้า (Face shield) เป็นต้น 3) จํากัดจํานวนผู้ใช้บริการไม่ให้แออัด งดกิจกรรมที่อาจมีความเสี่ยงต่อการรักษาระยะห่างระหว่างบุคคล และลดระยะเวลาในการเข้าใช้บริการ โดยให้มีการลงทะเบียนเพื่อจองคิว รวมทั้งลดการสัมผัส เช่น การจองตั๋วและจ่ายเงินแบบออนไลน์ 4) จัดระยะห่างระหว่างบุคคลอย่างน้อย 1 เมตร และจัดที่นั่งชมภาพยนตร์ให้เว้นระยะห่างระหว่างที่นั่งทุก 2 ที่นั่ง และระยะห่างระหว่างแถว อย่างน้อย 1 แถว และ 5) ทําความสะอาดพื้นผิวสัมผัส อุปกรณ์ เครื่องใช้ ด้วยน้ํายาทําความสะอาดและอาจฆ่าเชื้อ เน้นจุดสัมผัสร่วม เช่น เคาน์เตอร์จําหน่ายบัตร ตู้จําหน่ายบัตร จุดนั่งพักรอ ที่นั่งชมภาพยนตร์ ด้ามจับประตู ราวบันได รวมถึงห้องส้วม
“สําหรับพนักงานหรือผู้ให้บริการต้องสวมหน้ากากอนามัยหรือหน้ากากผ้า โดยอาจสวมแผ่นใสครอบหน้า (Face Shield) ตลอดเวลาปฏิบัติงาน หมั่นล้างมือหรือใช้เจลแอลกอฮอล์บ่อย ๆ และรักษาระยะห่างระหว่างบุคคลอย่างน้อย 1 เมตร รวมทั้งให้สังเกตอาการตนเองและดูแลสุขอนามัยส่วนบุคคลอย่างเคร่งครัด หากพบอาการเข้าข่ายตามที่เฝ้าระวังให้หยุดปฏิบัติงาน แจ้งหัวหน้างานและพบแพทย์ทันที ในส่วนของผู้ใช้บริการต้องสวมหน้ากากผ้าหรือหน้ากากอนามัยทุกครั้งเมื่อไปใช้บริการ เว้นระยะห่างระหว่างบุคคลย่างน้อย 1 เมตร และปฏิบัติตามคําแนะนําของสถานประกอบกิจการอย่างเคร่งครัด และภายหลังการใช้บริการควรล้างมือด้วยสบู่และน้ํา หรือเจลแอลกอฮอล์ก่อนหยิบจับของใช้ส่วนตัว และอาบน้ําเปลี่ยนเสื้อผ้าทุกครั้งเมื่อกลับถึงบ้าน ทั้งนี้ ในกรณีที่มีการใช้พื้นที่โรงภาพยนตร์เปิดตัวกิจกรรมต่าง ๆ หรือจัดงาน Meeting Fan Club ศิลปินทั้งไทยและต่างประเทศ จําเป็นต้องมีการจัดระเบียบและคุมเข้มเรื่องการเว้นระยะห่างระหว่างกัน โดยต้องไม่รวมกลุ่มกันแน่นจนเกินไป และขอให้สวมหน้ากากทุกครั้งเมื่อเดินทางไปยังสถานที่ต่าง ๆ ด้วย เพื่อป้องกันการแพร่กระจายของโรคโควิด 19” อธิบดีกรมอนามัย กล่าว
***
ศูนย์สื่อสารสาธารณะ /8 มิถุนายน 2563
รัฐบาลไทย-ข่าวทำเนียบรัฐบาล-กิจกรรมในการปัจฉิมนิเทศ เยาวชนและผู้ปกครองในโครงการสานฝันการกีฬาสู่ระบบการศึกษาจังหวัดชายแดนใต้ "Success 2"
วันจันทร์ที่ 11 มีนาคม 2562
กิจกรรมในการปัจฉิมนิเทศ เยาวชนและผู้ปกครองในโครงการสานฝันการกีฬาสู่ระบบการศึกษาจังหวัดชายแดนใต้ "Success 2"
พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการ ร่วมกิจกรรมในการปัจฉิมนิเทศ เยาวชนและผู้ปกครองในโครงการสานฝันการกีฬาสู่ระบบการศึกษาจังหวัดชายแดนใต้ "Success 2"
ซึ่งเป็นนวัตกรรมการพัฒนาคุณภาพชีวิตของเยาวชนจังหวัดชายแดนภาคใต้ โดยใช้กีฬาเป็นสื่อนําศักยภาพของเยาวชนที่มีความสามารถด้านการกีฬาให้ได้รับโอกาสลดความเหลื่อมล้ําทางการศึกษา โดยดําเนินการมาตั้งแต่ปี 2558 เริ่มต้นที่ รร.เฉลิมพระเกียรติสมเด็จพระศรีนครินทร์ ยะลา เป็นโรงเรียนต้นแบบแผนการเรียนวิทยาศาสตร์-กีฬา โรงเรียนรือเสาะชนูปถัมภ์ ได้เปิดการเรียนในแผน ศิลป์ (ภาษาอังกฤษ) - กีฬา เพิ่มเติมปัจจุบันมีโรงเรียนเข้าร่วมโครงการ 12 โรงเรียนครอบคลุมจังหวัดปัตตานี ยะลา นราธิวาสและสงขลา มีผู้สําเร็จการศึกษาระดับมัธยมศึกษาปีที่ 6 ในโครงการนี้จํานวน 327 คน โดยมีผู้ที่ได้รับคัดเลือกเป็นตัวแทนนักกีฬานักเรียนระดับประเทศ 7 คน เป็นตัวแทนทีมชาติไทยในการแข่งขันเอเชี่ยนเกม 2018 อาทิ มูฮัมหมัดฟิตรี อุเซ็ง นักกรีฑาทีมชาติไทย ธีรชัย สัญญสําราญ นักกีฬาฮอกกีทีมชาติไทย
รัฐบาลไทย-ข่าวทำเนียบรัฐบาล-รอง นรม. และ รมว.กห. ประชุมสภาทหารผ่านศึก  ย้ำ “องค์การทหารผ่านศึก” ต้องโปร่งใส และใส่ใจดูแล “ทหารผ่านศึก” อย่างสมเกียรติในทุกระดับ
วันศุกร์ที่ 3 สิงหาคม 2561
รอง นรม. และ รมว.กห. ประชุมสภาทหารผ่านศึก  ย้ํา “องค์การทหารผ่านศึก” ต้องโปร่งใส และใส่ใจดูแล “ทหารผ่านศึก” อย่างสมเกียรติในทุกระดับ
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 3 ส.ค. 61  พล.อ.ประวิตร วงษ์สุวรรณ รองนรม.และรมว.กห./นายกสภาทหารผ่านศึก ได้ประชุมสภาทหารผ่านศึก ครั้งที่ 2/61
ณ องค์การทหารผ่านศึกโดยได้ร่วมกันพิจารณาแนวทางการสั่งซื้อ สั่งจ้างตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐในกรอบอํานาจหน้าที่ของผู้อํานวยการองค์การทหารผ่านศึกและสภาทหารผ่านศึก พร้อมทั้งได้ร่วมพิจารณา การเพิ่มประสิทธิภาพในการปฏิบัติหน้าที่ให้การบริการและอํานวยความสะดวกทหารผ่านศึกทั่วประเทศ
โดย พล.อ.ประวิตร ได้เน้นย้ํา ขอให้องค์การทหารผ่านศึก กํากับดูแล การบริหารกิจการด้วยความโปร่งใสในทุกระดับ โดยยึดระเบียบของทางราชการอย่างเคร่งครัด และต้องพร้อมรับการตรวจสอบจากสังคมตลอดเวลา โดยจะต้องไม่มีเจ้าหน้าที่ละเลยหรือแสวงประโยชน์ อันเป็นเหตุของการทุจริตอย่างเด็ดขาด ขณะเดียวกัน ต้องให้ความสําคัญในการพัฒนาและเพิ่มประสิทธิภาพในการดูแลสวัสดิการ การให้การบริการและการอํานวยความสะดวกแก่ทหารผ่านศึก อย่างต่อเนื่อง
โดยขอให้ตระหนักร่วมกันว่า “ทหารผ่านศึก” เป็นผู้ทรงเกียรติ ที่เสียสละทําคุณประโยชน์ให้กับประเทศชาติ การดูแล ยกย่องและรักษาเกียรติของทหารผ่านศึก จึงถือเป็นหน้าที่ของข้าราชการ องค์การทหารผ่านศึกทุกคน ที่ต้องใส่ใจและให้ความสําคัญอย่างสมเกียรติและต่อเนื่องในทุกระดับ
รัฐบาลไทย-ข่าวทำเนียบรัฐบาล-รมว.ทส. มอบนโยบาย อส. ปม. ทช. ร่วมปกป้อง ดูแล รักษาทรัพยากรป่าไม้และท้องทะเล
วันอังคารที่ 1 ตุลาคม 2562
รมว.ทส. มอบนโยบาย อส. ปม. ทช. ร่วมปกป้อง ดูแล รักษาทรัพยากรป่าไม้และท้องทะเล
กระทรวงทรัพยากรธรรมชาติและสิ่งแวดล้อม มอบนโยบายแนวทางการปฏิบัติงานหน่วยงานในสังกัด เน้นย้ําการปฏิบัติหน้าที่ให้สอดคล้องกับยุทธศาสตร์ชาติ 20 ปี มีทัศนคติที่ดีในการปฏิบัติงาน นําเทคโนโลยีมาใช้ ตลอดจนศึกษาและทําความเข้าใจข้อกฎหมาย กฎ ระเบียบ ข้อบังคับ ที่เ
รมว.ทส. มอบนโยบาย อส. ปม. ทช. ร่วมปกป้อง ดูแล รักษาทรัพยากรป่าไม้และท้องทะเล
กระทรวงทรัพยากรธรรมชาติและสิ่งแวดล้อม มอบนโยบายแนวทางการปฏิบัติงานหน่วยงานในสังกัด เน้นย้ําการปฏิบัติหน้าที่ให้สอดคล้องกับยุทธศาสตร์ชาติ 20 ปี มีทัศนคติที่ดีในการปฏิบัติงาน นําเทคโนโลยีมาใช้ ตลอดจนศึกษาและทําความเข้าใจข้อกฎหมาย กฎ ระเบียบ ข้อบังคับ ที่เกี่ยวข้องกับการปฏิบัติงาน
วันนี้ (1 ตุลาคม 2562) ณ โรงแรมมิราเคิล กรุงเทพมหานคร นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการจัดงานแถลงผลงานการสร้างเครือข่ายเพื่อการจัดการและการคุ้มครองพื้นที่อุทยานแห่งชาติ และมอบนโยบายการดําเนินงานด้านการอนุรักษ์ทรัพยากรธรรมชาติ แก่ข้าราชการ และเจ้าหน้าที่ในสังกัด กรมอุทยานแห่งชาติ สัตว์ป่า และพันธุ์พืช        กรมป่าไม้ และกรมทรัพยากรทางทะเลและชายฝั่ง โดยมี นายนพดล พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงของกระทรวงฯ ข้าราชการ และเจ้าหน้าที่ในสังกัดของทั้ง 3 หน่วยงาน ทั้งในส่วนกลางและในส่วนภูมิภาค ร่วมให้การต้อนรับและรับมอบนโยบายการดําเนินงาน โดยมีสาระสําคัญในการมอบนโยบาย ดังนี้
1. หัวใจสําคัญในการปฏิบัติงาน ต้องสอดคล้องกับยุทธศาสตร์ชาติ 20 ปี
2. ศึกษาและทําความเข้าใจข้อกฎหมาย  กฎ ระเบียบ ข้อบังคับ ที่เกี่ยวข้องกับการปฏิบัติเพื่อ
ประโยชน์ในการปกป้อง ดูแล  รักษา ทรัพยากรป่าไม้ และท้องทะเล
3. อย่าใช้อํานาจหน้าที่ในทางที่ผิด
4. มีทัศนคติที่ดีในการปฏิบัติ ในการแก้ไขปัญหาให้กับประชาชนในพื้นที่ทั่วประเทศ
5. นําเทคโนโลยีที่ทันสมัยมาใช้ในการปฏิบัติงาน
ทั้งนี้ นายวราวุธฯ ได้กล่าวทิ้งท้ายว่า จะให้ความสําคัญ ในเรื่องสวัสดิการ และอุปกรณ์ ในการปฏิบัติหน้าที่ของเจ้าหน้าที่ทั้ง 3 หน่วยงาน
รัฐบาลไทย-ข่าวทำเนียบรัฐบาล-หลักสำคัญของนโยบายรัฐบาลชุดปัจจุบัน
วันจันทร์ที่ 5 สิงหาคม 2562
หลักสําคัญของนโยบายรัฐบาลชุดปัจจุบัน
วันเสาร์ที่ 27 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายรัฐบาลชุดปัจจุบันมีวิสัยทัศน์ คือ “มุ่งมั่นให้ประเทศไทยเป็นประเทศที่พัฒนาแล้วในศตวรรษที่ 21” โดยจะยึดหลักการสําคัญ 4 ประการ ได้แก่ 1) น้อมนําพระปฐมบรมราชโองการในพระบาทสมเด็จพระวชิรเกล้าเจ้าอยู่หัว เป็นหลักในการบริหารประเทศ 2) ยึดมั่นในการปกครองในระบอบประชาธิปไตยอันมีพระมหากษัตริย์ทรงเป็นประมุข 3) พัฒนาประเทศตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ 4) บูรณาการการทํางานระหว่างภาครัฐ ภาคเอกชน ภาคประชาชน และภาคีการพัฒนาต่าง ๆ ในลักษณะประชารัฐเพื่อพัฒนาประเทศให้มีความเจริญก้าวหน้าอย่างยั่งยืน และทําให้ประชาชนคนไทยมีความมั่นคง อยู่ดีมีสุข
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดกิจกรรม "สืบสานประเพณีสงกรานต์ 2561"
วันจันทร์ที่ 9 เมษายน 2561
กระทรวงอุตสาหกรรม จัดกิจกรรม "สืบสานประเพณีสงกรานต์ 2561"
กระทรวงอุตสาหกรรม จัดกิจกรรม "สืบสานประเพณีสงกรานต์ 2561"
วันนี้ (9 เมษายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดกิจกรรม "สืบสานประเพณีสงกรานต์ 2561" โดยมีนายพสุ โลหารชุน ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมสรงน้ําพระพุทธรูปและให้ข้าราชการ พนักงาน และเจ้าหน้าที่กระทรวงอุตสาหกรรม รดน้ําขอพรในวันขึ้นปีใหม่ไทย ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ทส. จัดพิธีถวายพระพรสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560
วันศุกร์ที่ 11 สิงหาคม 2560
ทส. จัดพิธีถวายพระพรสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560
วันนี้ ( 11 สิงหาคม 2560) กระทรวงทรัพยากรธรรมชาติและสิ่งแวดล้อม จัดพิธีถวายพระพร สมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ และเจ้าหน้าที่ ในสังกัดกระทรวงฯ ร่วมพิธีและลงนามถวายพระพร ณ ห้องประชุมศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-โครงการรับยาใกล้บ้าน ผลตอบรับดี เตรียมขยายผลกลุ่มผู้ป่วยอื่น เพิ่มเติม
วันจันทร์ที่ 16 มีนาคม 2563
โครงการรับยาใกล้บ้าน ผลตอบรับดี เตรียมขยายผลกลุ่มผู้ป่วยอื่น เพิ่มเติม
วันอาทิตย์ที่ 15 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการดําเนินงานโครงการรับยาใกล้บ้าน ของกลุ่มผู้ป่วยสิทธิหลักประกันสุขภาพแห่งชาติ หรือบัตรทอง ที่ต้องเข้ารับยาอย่างต่อเนื่อง เช่น โรคเบาหวาน ความดันโลหิตสูง หอบหืด และโรคทางจิตเวช เพื่อลดความแออัด ลดเวลารอคิวรับยาที่โรงพยาบาล โดยมี รพ. ที่เข้าร่วมโครงการ 108 แห่ง มีร้านขายยาแผนปัจจุบันที่ขึ้นทะเบียนแล้ว 889 ร้าน ใน 64 จังหวัด และมีใบสั่งจ่ายยากว่า 5,400 ใบสั่ง ซึ่งสูงกว่าเป้าหมายที่ตั้งไว้ อย่างไรก็ตาม รัฐบาลยังมีแผนขยายไปสู่กลุ่มผู้ป่วยอื่น ๆ เพิ่มเติม และปรับปรุงระบบข้อมูลใบสั่งยาระหว่าง รพ. และร้านยา เพิ่มร้านยาใกล้บ้าน เพื่อให้เกิดความสะดวกของผู้ป่วยมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดวธ.เป็นประธานฝ่ายฆราวาส เข้าวัดปฏิบัติธรรมวันสวนะวัดทุ่งครุ
วันพุธที่ 16 พฤศจิกายน 2559
ปลัดวธ.เป็นประธานฝ่ายฆราวาส เข้าวัดปฏิบัติธรรมวันสวนะวัดทุ่งครุ
วันที่ 30 ตุลาคม 2559 ตรงกับวันธรรมสวนะ (วันพระ) แรม 14 ค่ํา เดือน 11 เวลา 09.30 น. นายกฤษศญพงษ์ ศิริ ปลัดกระทรวงวัฒนธรรม
เป็นประธานฝ่ายฆราวาส พร้อมด้วย นายมานัส ทารัตน์ใจ ผู้ตรวจราชการ กระทรวงวัฒนธรรม รักษาราชการอธิบดีกรมการศาสนา นางพิมพ์กาญจน์ ชัยจิตร์สกุล รองอธิบดีกรมการศาสนา ผู้บริหาร ข้าราชการ เจ้าหน้าที่กระทรวงวัฒนธรรม และองค์กรเครือข่ายเข้าร่วมสวดมนต์ทําวัตรเช้า ฟังพระธรรม โดยมี พระครูโอภาสจริยานุวัตร ผู้ช่วยเจ้าอาวาสวัดทุ่งครุ เป็นประธานสงฆ์ เเละองค์แสดงพระธรรมเทศนา ณ วัดทุ่งครุ เขตทุ่งครุ กรุงเทพฯ
รัฐบาลไทย-ข่าวทำเนียบรัฐบาล-“รมช.ประภัตร” มอบของขวัญปีใหม่ให้เกษตรกรไทย
วันศุกร์ที่ 6 ธันวาคม 2562
“รมช.ประภัตร” มอบของขวัญปีใหม่ให้เกษตรกรไทย
“รมช.ประภัตร” มอบของขวัญปีใหม่ให้เกษตรกรไทย หนุนเลี้ยงปศุสัตว์สร้างอาชีพ พร้อมจับมือ ธกส. ร่วมลงนาม mou ขับเคลื่อนโครงการเต็มศักยภาพ
“รมช.ประภัตร” มอบของขวัญปีใหม่ให้เกษตรกรไทย หนุนเลี้ยงปศุสัตว์สร้างอาชีพ พร้อมจับมือ ธกส. ร่วมลงนาม mou ขับเคลื่อนโครงการเต็มศักยภาพ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานในพิธีลงนามบันทึกความเข้าใจโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง ระหว่าง กรมปศุสัตว์และธนาคารเพื่อการเกษตรและสหกรณ์การเกษตร (ธ.ก.ส.) ณ ห้องประชุม 134 – 135 กระทรวงเกษตรและสหกรณ์ ว่ากรมปศุสัตว์ และ ธ.ก.ส. มีเจตนารมณ์ในการส่งเสริมการเลี้ยงสัตว์ ได้แก่ โคเนื้อ กระบือ แพะเนื้อ และไก่พื้นเมือง รวมถึงกิจการที่เกี่ยวเนื่อง เพื่อเพิ่มขีดความสามารถภาคปศุสัตว์ไทย พร้อมทั้งฟื้นฟูอาชีพและสนับสนุนทางการตลาดแก่เกษตรกร
“ในส่วนของกรมปศุสัตว์นั้น จะให้คําแนะนําในด้านการจัดการเลี้ยงสัตว์ กําหนดคุณลักษณะเฉพาะสัตว์ที่เข้าร่วมโครงการการจัดการด้านการควบคุมป้องกันโรค การดูแลสุขภาพ การควบคุมมาตรฐานฟาร์ม การเคลื่อนย้าย
การควบคุมการใช้สารต้องห้ามตามกฎหมาย การจัดทําฐานข้อมูล และการให้บริการพื้นฐานอื่นๆ ที่เกี่ยวข้อง บรรเทาความเดือดร้อนเสียหายอันเนื่องมาจากภัยพิบัติ ภัยธรรมชาติ และผลกระทบจากราคาพืชผลการเกษตรตกต่ํา พร้อมทั้งสนับสนุนการจัดการตลาดผลิตผลการเกษตรที่เป็นวัตถุดิบอาหารสัตว์ และเพื่อเป็นการสร้างอาชีพทางเลือกใหม่ด้วยการปรับเปลี่ยนพื้นที่ไม่เหมาะสมมาเลี้ยงสัตว์ สําหรับ ธ.ก.ส. จะชี้แจง สร้างความเข้าใจแก่เกษตรกรและผู้เข้าร่วมโครงการ พร้อมให้คําแนะนําและช่วยเหลือในการจัดทําแผนธุรกิจการเลี้ยงสัตว์ เพื่อให้เป็นไปตามที่โครงการกําหนด และให้การสนับสนุนสินเชื่อให้แก่เกษตรกร วิสาหกิจชุมชน สถาบันเกษตรกร นิติบุคคล และกลุ่มเป้าหมายตามโครงการ รวมทั้งบริหารสินเชื่อตลอดระยะเวลาโครงการ สนับสนุนการจัดการ ตลาดตลอดห่วงโซ่การเลี้ยงสัตว์และกิจการที่เกี่ยวเนื่อง” นายประภัตร กล่าว
ทั้งนี้ ภายใต้บันทึกความเข้าใจฉบับดังกล่าวได้มุ่งเน้น ให้คําแนะนําและการช่วยเหลือแก่เกษตรกร ในการจัดทําแผนธุรกิจการเลี้ยงสัตว์ โดยทั้งสองฝ่ายจะร่วมกันผลักดันในการจัดให้มีการทําประกันภัยด้านการเลี้ยงสัตว์ รวมถึงจะมีการแต่งตั้งคณะกรรมการในการกํากับ และติดตามให้คําแนะนําอย่างต่อเนื่อง ทั้งในส่วนกลางและส่วนภูมิภาคอีกด้วย
รัฐบาลไทย-ข่าวทำเนียบรัฐบาล-ยธ. ประชุมคณะอนุกรรมการปฏิรูปกิจการตำรวจ
วันอังคารที่ 24 มกราคม 2560
ยธ. ประชุมคณะอนุกรรมการปฏิรูปกิจการตํารวจ
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๑/๒๕๖๐
เมื่อวันจันทร์ที่ ๒๔ มกราคม ๒๕๖๐ เวลา ๐๙.๓๐น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการปฏิรูปกิจการตํารวจ ครั้งที่ ๑/๒๕๖๐
เพื่อพิจารณาผลการศึกษาเกี่ยวกับการพัฒนาระบบการบริหารงานบุคคล การพัฒนาระบบค่าตอบแทน
และข้อเสนอในการปฏิรูปกิจการตํารวจของคณะกรรมการ คณะกรรมาธิการสํานักงานตํารวจแห่งชาติ
โดยมี นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยผู้แทนจากหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ให้สัมภาษณ์ในประเด็นเกี่ยวกับความคืบหน้าการยึดทรัพย์อดีตนายกรัฐมนตรี
วันพุธที่ 28 มีนาคม 2561
รองนายกรัฐมนตรี และรัฐมนตรีว่าการกระทรวงยุติธรรม ให้สัมภาษณ์ในประเด็นเกี่ยวกับความคืบหน้าการยึดทรัพย์อดีตนายกรัฐมนตรี
รองนายกรัฐมนตรี และรัฐมนตรีว่าการกระทรวงยุติธรรม ให้สัมภาษณ์ในประเด็นเกี่ยวกับความคืบหน้าการยึดทรัพย์อดีตนายกรัฐมนตรี
ในวันอังคารที่ 27 มีนาคม 2561 เวลา 18.00 น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ให้สัมภาษณ์ในประเด็นเกี่ยวกับความคืบหน้าการยึดทรัพย์อดีตนายกรัฐมนตรี
เพื่อนําบทสัมภาษณ์เผยแพร่ทางหนังสือพิมพ์ผู้จัดการรายวัน 360 องศา และเว็บไซต์ผู้จัดการออนไลน์
รัฐบาลไทย-ข่าวทำเนียบรัฐบาล-มาตรการปรับลดอัตราค่าโดยสาร MRT สายสีม่วง
วันพฤหัสบดีที่ 2 มกราคม 2563
มาตรการปรับลดอัตราค่าโดยสาร MRT สายสีม่วง
วันอาทิตย์ที่ 29 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบปรับลดราคาค่าโดยสารรถไฟฟ้ามหานคร สายฉลองรัชธรรม หรือ MRT สายสีม่วง จากสถานีคลองบางไผ่ถึงสถานีเตาปูน และเชื่อมต่อกับสถานีบางซื่อของรถไฟฟ้ามหานคร สายสีน้ําเงิน โดยมีราคาเริ่มต้นที่ 14 บาท สูงสุด 20 บาท เป็นระยะเวลา 3 เดือน ตั้งแต่วันที่ 25 ธ.ค. 62 – 31 มี.ค. 63 เพื่อช่วยลดภาระค่าครองชีพแก่ประชาชน และหากผู้โดยสารเดินทางต่อเนื่อง 2 สาย ระหว่าง MRT สายสีน้ําเงิน และสายสีม่วง จะเก็บค่าโดยสารในอัตราสูงสุด 48 บาทต่อเที่ยว ซึ่งนอกจากช่วยประหยัดค่าใช้จ่ายและลดเวลาการเดินทางแล้ว ยังช่วยส่งเสริมการเดินทางด้วยระบบขนส่งมวลชนมากขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีร่วมกำหนดยุทธศาสตร์อาเซียนกับภายนอกภูมิภาคที่เน้นความมีเอกภาพและสร้างความมั่นคงในภูมิภาค
วันเสาร์ที่ 22 ตุลาคม 2559
นายกรัฐมนตรีร่วมกําหนดยุทธศาสตร์อาเซียนกับภายนอกภูมิภาคที่เน้นความมีเอกภาพและสร้างความมั่นคงในภูมิภาค
พลเอกประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียน ครั้งที่ 29 (Retreat) ณ ศูนย์ประชุมแห่งชาติ นครหลวงเวียงจันทร์ สาธารณรัฐประชาธิปไตยประชาชนลาว
วันนี้ (7 ก.ย. 59) ซึ่งเป็นวันที่สองของประชุมสุดยอดอาเซียนครั้งที่ 28 และ 29 ณ สาธารณรัฐประชาธิปไตยประชาชนลาว พลเอกประยุทธ์ จันทร์โอชา นายกรัฐมนตรี ได้เข้าร่วมการประชุมสุดยอดอาเซียน ครั้งที่ 29 (Retreat) ที่เริ่มขึ้นในเวลา 08.30 น. ณ ห้องประชุม 4 ศูนย์การประชุมแห่งชาติ นครหลวงเวียงจันทน์
โดยในที่ประชุมสุดยอดอาเซียน ครั้งที่ 29 (Retreat) ผู้นําอาเซียน 10 ประเทศ ได้ร่วมกันกําหนดนโยบายและทิศทางการพัฒนาความสัมพันธ์กับประเทศนอกภูมิภาคและแลกเปลี่ยนข้อคิดเห็นเกี่ยวกับประเด็นภายในภูมิภาคและระหว่างประเทศ เพื่อหาแนวทางในการรับมือกับความท้าทายต่างๆ ซึ่งที่ประชุมฯ ได้เน้นความสําคัญของความเป็นแกนกลางของอาเซียนในโครงสร้างสถาปัตยกรรมในภูมิภาคและความเป็นเอกภาพของอาเซียนในการรับมือกับภัยคุกคามรูปแบบเก่าและรูปแบบใหม่ รวมทั้ง ในการมีปฏิสัมพันธ์กับประเทศนอกภูมิภาคด้วย
******************
รัฐบาลไทย-ข่าวทำเนียบรัฐบาล-​อลงกรณ์ ดัน พ.ร.บ. กองทุนและสภาการประมง หนุนชาวประมงฝ่า COVID-19
วันพุธที่ 22 เมษายน 2563
​อลงกรณ์ ดัน พ.ร.บ. กองทุนและสภาการประมง หนุนชาวประมงฝ่า COVID-19
​อลงกรณ์ ดัน พ.ร.บ. กองทุนและสภาการประมง หนุนชาวประมงฝ่า COVID-19
เมื่อวันที่ (21 เม.ย. 63) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการพิจารณาแก้ไขปรับปรุงหรือดําเนินการทางกฎหมายด้านการประมง ผ่านระบบ Tele Conferrence ตามนโยบาย Social Distansing ในการควบคุมการระบาดของ COVID-19 ในการพิจารณาร่างพระราชบัญญัติสภาการประมง พ.ศ. .... และร่างพระราชบัญญัติกองทุนประมงแห่งชาติ พ.ศ. ..... เพื่อเป็นกลไกในการส่งเสริมศักยภาพด้านการประมงและผู้ประกอบการเอกชนด้านการประมง ซึ่งจะสนับสนุนด้านการเงิน แก้ไขปัญหา อีกทั้งยังมีงบประมาณในการชดเชยเยียวยากรณีเกิดเหตุไม่คาดฝันขึ้น พร้อมทั้งสนับสนุนการมีส่วนร่วมของชาวประมงและผู้ประกอบการภาคเอกชนในการขับเคลื่อนนโยบายภาคการประมงของประเทศไทย
ทั้งนี้ ร่างพระราชบัญญัติกองทุนประมงแห่งชาติ พ.ศ. ..... ประกอบด้วย 6 หมวด 35 มาตรา ขับเคลื่อนโดยกองทุนประมงแห่งชาติ ซึ่งเป็นหน่วยงานของรัฐ มีฐานะเป็นนิติบุคคลที่ไม่เป็นส่วนราชการหรือรัฐวิสาหกิจตามกฎหมายว่าด้วยวิธีการงบประมาณ มีวัตถุประสงค์เพื่อใช้ในการสนับสนุน ส่งเสริม และพัฒนา ผู้ประกอบกิจการด้านการประมง ให้มีศักยภาพในการทําการประมง รวมทั้งใช้ในการอนุรักษ์และฟื้นฟูทรัพยากรสัตว์น้ํา สําหรับร่างพระราชบัญญัติสภาการประมง พ.ศ. .... ประกอบด้วย 6 หมวด 41 มาตรา และบทเฉพาะกาล 4 มาตรา ขับเคลื่อนโดยสภาการประมงแห่งประเทศไทย ซึ่งมีฐานะเป็นนิติบุคคล มีวัตถุประสงค์เพื่อเป็นตัวแทนของสมาชิกผู้ประกอบกิจการด้านการประมง ในการเสนอความเห็น และสนับสนุนการดําเนินงานด้านนโยบายระหว่างภาครัฐและเอกชนที่เกี่ยวกับกิจการด้านการประมง รวมทั้งส่งเสริมและสนับสนุนการอนุรักษ์และบริหารจัดการทรัพยากรสัตว์น้ําให้อยู่ในภาวะที่เหมาะสมและสามารถทําการประมงได้อย่างยั่งยืน และดําเนินกิจการอื่นที่เป็นประโยชน์ต่อภาคการประมง โดยสมาชิกสภาจะมาจากผู้แทนในทุกภาคส่วนด้านการประมง ซึ่งร่าง พ.ร.บ. ทั้งสองฉบับที่ได้ผ่านการพิจารณาเห็นชอบจากคณะกรรมการฯ แล้ว จะนําเสนอคณะรัฐมนตรีก่อนเข้าสู่สภาผู้แทนราษฎรตามระเบียบต่อไป
“ประเทศไทยเป็นผู้นําด้านการผลิตและส่งออกผลผลิตทางการเกษตรและอาหารของโลก ซึ่งปัจจุบันเป็นอันดับที่ 2 ของเอเชีย โดยเฉพาะอย่างยิ่งภาคการประมง ที่ได้รับมาตรฐานรับรองระดับโลก และได้ผ่านมาตรฐานการแก้ไขปัญหา IUU อันเป็นที่ยอมรับจากนานาชาติ และเพื่อต่อยอดความสําเร็จดังกล่าว อีกทั้งภายใต้สถานการณ์ การแพร่ระบาด COVID-19 ที่ทําให้ทั่วโลกต้องกลับมาตระหนักถึงความมั่นคงทางอาหารเพื่อป้องกันการขาดแคลนอาหารซึ่งประเทศไทยจะต้องเข้ามามีบทบาทสําคัญต่อนานาชาติ จึงจําเป็นต้องมีกลไกสําคัญในการขับเคลื่อนเพื่อให้เกิดประโยชน์สูงสุดต่อชาวประมง ทั้งในด้านการเงิน และการให้ชาวประมงมีส่วนร่วมในการขับเคลื่อนโดยสมบูรณ์ จึงจําเป็นที่จะต้องผลักดันพระราชบัญญัติกองทุนประมงแห่งชาติและสภาการประมง โดยเฉพาะอย่างยิ่งในกรณีการเกิดวิฤติการณ์อย่างในปัจจุบัน ที่จะได้มีกองทุนสําหรับการช่วยเหลือชาวประมงได้ทันทีในอนาคต ตลอดจนพื้นที่สําหรับการแสดงออกและร่วมมือกันแก้ไขปัญหาอย่างรอบด้าน ซึ่งจะก่อให้เกิดประโยชน์สูงสุดของภาคการประมงไทย” นายอลงกรณ์ กล่าว